বাংলাদেশের সাবেক সরকারি কমার্শিয়াল ইনস্টিটিউটের তালিকা

এটি বাংলাদেশের সাবেক সরকারি কমার্শিয়াল ইনস্টিটিউটসমূহের তালিকা। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে গভ. কমার্শিয়াল ইনস্টিটিউট স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা ইউএসএইডের আর্থিক ও কারিগরী সহায়তায় ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়।যুগোপযোগী হচ্ছে সরকারি কমার্শিয়াল ইনস্টিটিউট  এই প্রতিষ্ঠানগুলোতে ডিপ্লোমা ইন বিজনেস স্টাডিস, সংক্ষেপে ডিআইবিএস নামের দুই বছর মেয়াদী কোর্স পড়ানো হতো। এটি এসএসসি সমমানের কোর্স ছিল। সব প্রতিষ্ঠানই মাধ্যমিক ও উচ্চ মাধ্যমিক শিক্ষা বোর্ড, ঢাকার অধীনে পরিচালিত হতো। এছাড়া কয়েকটি ইনস্টিটিউট বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র ছিল। ১২ মে, ২০১৬ সালে এ সকল কমার্শিয়াল ইনস্টিটিউট কে উচ্চ  মাধ্যমিক বিদ্যালয়ে রূপান্তর করে বিজ্ঞান, মানবিক ও ব্যবসায় শিক্ষা বিভাগ খোলার অনুমোদন দিয়ে বিভিন্ন মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে কমার্শিয়াল ইনস্টিটিউটসমূহের নামে পরিবর্তন এনে ভিন্ন ভিন্ন নামকরণ করা হয়। সীমিত অবকাঠামো ও জনবল বৃদ্ধি না হওয়ায় এই কলেজগুলোতে জাতীয় বিশ্ববিদ্যালয়ের অধিভুক্ত হয়ে স্নাতক শ্রেণির কার্যক্রম চালু করা যায়নি।

নামকরণ
কমার্শিয়াল ইনস্টিটিউটসমূহকে উচ্চ মাধ্যমিক বিদ্যালয় বা কলেজে রূপান্তর করার সাথে এগুলোর নামও পরিবর্তন করা হয়। নামকরণের ক্ষেত্রে "জেলা নাম + সরকারি কলেজ"-কে অগ্রাধিকার দেয়া হয়। এই নীতিতে পাবনা সরকারি কলেজ, ফরিদপুর সরকারি কলেজ বগুড়া সরকারি কলেজ, ময়মনসিংহ সরকারি কলেজ, ও খুলনা সরকারি কলেজ এবং যশোর সরকারি কলেজ এর নামকরণ করা সম্ভব হয়। এই নীতিটি কিছু জেলার একই নামে শিক্ষাপ্রতিষ্ঠান থাকায় তা  কার্যকর হয়নি। সেক্ষেত্রে "জেলার নাম+ সরকারি সিটি কলেজ" নীতি নির্ধারন করা হয়। এই নীতিতে কুমিল্লা সরকারি সিটি কলেজ, কুষ্টিয়া সরকারি সিটি কলেজ, দিনাজপুর সরকারি সিটি কলেজ ও রংপুর সরকারি সিটি কলেজের নামকরণ হয়। চট্টগ্রামের বাকলিয়া সরকারি কলেজ, ঢাকার মোহাম্মদপুর সরকারি কলেজ, বরিশালের আলেকান্দা সরকারি কলেজ ও ফেনীর মহিপাল সরকারি কলেজ নামকরণ করা হয় এলাকার নামে। অন্য নামে নামকরণ করা হয় সিলেটের শাহপরান সরকারি কলেজ ও রাজশাহীর সরকারি বরেন্দ্র কলেজকে।

পরবর্তীতে কুষ্টিয়া সরকারি সিটি কলেজ এর নাম ভিন্ন একটি প্রতিষ্ঠান কুষ্টিয়া সিটি কলেজের কারণে আবার পরিবর্তন করে কুষ্টিয়া সরকারি সেন্ট্রাল কলেজ করা হয়। খুলনা সরকারি কলেজের নাম পরিবর্তন করে করা হয় সরকারি জয়বাংলা কলেজ। রাজশাহীর সরকারি বরেন্দ্র কলেজের নাম ভিন্ন একটি প্রতিষ্ঠান বরেন্দ্র কলেজের কারণে আবার পরিবর্তন করে শহীদ বুদ্ধিজীবী সরকারি কলেজ।

তালিকা

কমার্শিয়াল ইনস্টিটিউটের নামবর্তমান নামঠিকানাপ্রতিষ্ঠাপর্যায়কমার্শিয়াল ইনস্টিটিউটের ওয়েবসাইট কুমিল্লা সরকারি কমার্শিয়াল ইনস্টিটিউট কুমিল্লা সরকারি সিটি কলেজ, কুমিল্লা কুমিল্লা ১৯৬৬ একাদশ-দ্বাদশ  কুষ্টিয়া সরকারি কমার্শিয়াল ইনস্টিটিউট কুষ্টিয়া সরকারি সেন্ট্রাল কলেজ, কুষ্টিয়া কুষ্টিয়া ১৯৬৭ একাদশ-দ্বাদশ ওয়েবসাইট  খুলনা সরকারি কমার্শিয়াল ইনস্টিটিউট খুলনা সরকারি কলেজ খুলনা ১৯৬৬ একাদশ-দ্বাদশ  চট্টগ্রাম সরকারি কমার্শিয়াল ইনস্টিটিউট বাকলিয়া সরকারি কলেজ, চট্টগ্রাম বাকলিয়া, চট্টগ্রাম ১৯৬৬ একাদশ-দ্বাদশ  ঢাকা সরকারি কমার্শিয়াল ইনস্টিটিউট মোহাম্মদপুর  সরকারি কলেজ, ঢাকা সাতমসজিদ রোড, মোহাম্মদপুর, ঢাকা ১৯৬৬ একাদশ-দ্বাদশ ওয়েবসাইট দিনাজপুর সরকারি কমার্শিয়াল ইনস্টিটিউট দিনাজপুর সরকারি সিটি কলেজ, দিনাজপুর দিনাজপুর ১৯৬৬ একাদশ-দ্বাদশওয়েবসাইট পাবনা সরকারি কমার্শিয়াল ইনস্টিটিউট পাবনা সরকারি কলেজ, পাবনা পাবনা ১৯৬৬ একাদশ-দ্বাদশ  ফরিদপুর সরকারি কমার্শিয়াল ইনস্টিটিউট ফরিদপুর সরকারি কলেজ ফরিদপুর ১৯৬৬ একাদশ-দ্বাদশ  ফেনী সরকারি কমার্শিয়াল ইনস্টিটিউট মহিপাল সরকারি কলেজ, ফেনী সার্কিট হাউজ রোড, মহিপাল, ফেনী ১৯৬৬ একাদশ-দ্বাদশ ওয়েবসাইট বগুড়া সরকারি কমার্শিয়াল ইনস্টিটিউট বগুড়া সরকারি কলেজ, বগুড়া বগুড়া ১৯৬৬ একাদশ-দ্বাদশ  বরিশাল সরকারি কমার্শিয়াল ইনস্টিটিউট আলেকান্দা সরকারি কলেজ, বরিশাল বরিশাল ১৯৬৬ একাদশ-দ্বাদশওয়েবসাইট ময়মনসিংহ সরকারি কমার্শিয়াল ইনস্টিটিউট ময়মনসিংহ সরকারি কলেজ, ময়মনসিংহ ময়মনসিংহ ১৯৬৬ একাদশ-দ্বাদশ  যশোর সরকারি কমার্শিয়াল ইনস্টিটিউট যশোর সরকারি কলেজ, যশোর যশোর ১৯৬৬ একাদশ-দ্বাদশ  রংপুর সরকারি কমার্শিয়াল ইনস্টিটিউট রংপুর সরকারি সিটি কলেজ, রংপুর রংপুর ১৯৬৬ একাদশ-দ্বাদশ  রাজশাহী সরকারি কমার্শিয়াল ইনস্টিটিউট শহীদ বুদ্ধিজীবী সরকারি কলেজ, রাজশাহী রাজশাহী ১৯৬৬ একাদশ-দ্বাদশ  সিলেট সরকারি কমার্শিয়াল ইনস্টিটিউট শাহ্পরান সরকারি কলেজ, সিলেট টেকনিক্যাল রোড, খোজারখোলা, সিলেট ১৯৬৬ একাদশ-দ্বাদশ ওয়েবসাইট

 আরও দেখুন 
 মাধ্যমিক ও উচ্চ মাধ্যমিক শিক্ষা বোর্ড, ঢাকা

 তথ্যসূত্র 

বিষয়শ্রেণী:বাংলাদেশের মহাবিদ্যালয়
বিষয়শ্রেণী:বাংলাদেশের শিক্ষা সম্পর্কিত তালিকা‎